

A Századvég kutatási igazgatója a Financial Times-on magyarázta a magyar külpolitikát. Mint Orbán Balázs kifejtette, Magyarország jól vizsgázott lojalitásból, amikor ellenérzései dacára megszavazta az Oroszország elleni szankciókat. A szerző mindenkit megnyugtatott: Putyin látogatása teljes egészében Magyarország gázbiztonságáról szól, az idén lejáró, Magyarország számára előnytelen szerződést kell újratárgyalni az orosz elnökkel.

Orbán Balázs, a Századvég kutatási igazgatója a Financial Times-on közzétett vendégposztban avatta be hétfőn az olvasókat az Orbán-kormány külpolitikai megfontolásaiba. A Magyarország Oroszország és az EU között próbál egyensúlyozni című írásban kifejtette, hogy Angela Merkel német kancellár két héttel ezelőtti és Vlagyimir Putyin orosz elnök holnapi látogatása, valamint Orbán Viktor vizitje Petro Porosenko ukrán elnöknél egyaránt fontos diplomáciai események az Ukrajnával szomszédos országnak.

Orbánnak nincs jó sajtója a nyugati országokban. A Századvég szerzője szerint a magyarok „acélos” miniszterelnöke a 2010-es választási győzelme óta határozottan képviseli nemzete érdekeit, és elszántsága súlyos érdekeket sért az EU-ban és az Egyesült Államokban is.

Orbán Balázs szerint a külföldről érkező „hajthatatlan” kritika lehetetlenné teszi, hogy reálisan értékeljék a magyar külpolitika erőfeszítéseit.
Angela Merkel látogatása ugyanakkor megmutatta, hogy Németország osztja Magyarország geopolitikai nézeteit. Ahogy Orbán Viktor többször is megfogalmazta, Magyarország katonai, biztonsági megfontolásait a NATO-tagsága határozza meg, miközben abban is nagyon érdekeltek vagyunk, hogy Ukrajnában hallgassanak el a fegyverek.

Magyarország meggyőződése, hogy Oroszország fegyveres beavatkozását meg kell akadályozni, de Moszkvát nem lehet erre sem fegyverrel, sem nemzetközi elszigeteléssel kényszeríteni. Az se véletlen, hogy Budapesten Orbánnal együtt Merkel is kijelentette, hogy nem szállítanak fegyvert Ukrajnába - írta a Századvég szakértője.

Bár több EU-tagállam geopolitikai helyzete merőben más, mint hazánké, Orbán Balázs szerint Szlovákia és Finnország is szoros gazdasági kötelékben van Oroszországgal. A vendégposzt magyar szerzője ezért arra hívta fel az EU és az Egyesült Államok figyelmét, hogy Oroszországot illetően nem Magyarország az egyetlen „pragmatikus” álláspontot képviselő
